Poskytovanie ubytovacích služieb

na území obce Pribylina

1. **Prihlásenie do evidencie poskytovateľov ubytovacích služieb**

Prihlasovacie formuláre:

1. Oznámenie o poskytovaní ubytovacích služieb
2. Oznámenie o vzniku/zániku platiteľa dane za ubytovanie
3. Oznámenie o vzniku/zániku poplatkovej povinnosti za komunálne odpady

Prihlásenie je bez poplatku, stačí doručiť na obecný úrad v Pribyline vyplnené prihlasovacie formuláre, spolu s nimi predložiť na potvrdene Knihu ubytovaných hostí - kúpite v papierníctve. Po zaregistrovaní ubytovateľa v evidencii obce vám bude vydaná registračná tabuľka, ktorú je potrebné umiestniť na budove ubytovacieho zariadenia pri súpisnom čísle.

1. **Platenie dane za ubytovanie**

Sadzba dane za ubytovanie je v obci Pribylina 0,40 € na osobu od 12 rokov za 1 prenocovanie, daň si poskytovateľ ubytovania **vypočíta sám po skončení každého štvrťroka**, do 20 dní daň uhradí a tiež v tejto lehote písomne oznámi obci výšku dane na formulári:

1. Hlásenie k dani za ubytovanie

Hlásenie k dani za ubytovanie je poskytovateľ ubytovania povinný podávať počas celého obdobia od prihlásenie až po odhlásenie, aj v prípade keď je nulové.

Hlásenie sa na obecný úrad doručuje buď osobne do poštovej schránky úradu, elektronicky, poštou alebo e-mailom na adresu pribylina@pribylina.sk.

Úhradu dane realizujte prednostne prevodom na účet obce Pribylina:

IBAN: SK80 0200 0000 0000 2692 1342, s uvedením VS: 133006.

1. **Daň z nehnuteľností**

Nezabudnite na povinnosť podať čiastkové priznanie k dani z nehnuteľností. Predmet dane stavby, v ktorej ubytovanie poskytujete, sa mení na „h – stavby na ostatné podnikanie“.

1. **Odhlásenie z evidencie poskytovateľov ubytovacích služieb**

Ukončenie činnosti sa obecnému úradu oznamuje na formulároch:

1. Oznámenie o vzniku/zániku platiteľa dane za ubytovanie
2. Oznámenie o vzniku/zániku poplatkovej povinnosti za komunálne odpady

Registračnú tabuľku je poskytovateľ povinný vrátiť obecnému úradu do 10 dní od dátumu odhlásenia.

***Právne predpisy, VZN:***

*Zákon č. 369/1990 Zb. o obecnom zriadení v znení neskorších predpisov*

*VZN č. 4/2020 o miestnych daniach a poplatku na území obce Pribylina, § 8*